สวัสดีค่ะ 
หน่วยงาน : สำนักงบประมาณ เลขที่ 1063 ถนนพหลโยธิน แขวงพญาไท เขตพญาไท
ปัญหา : เมื่อวันที่ 14 พฤศจิกายน 2567 ผู้แทนจากสำนักงบประมาณ ได้เข้าเขียนแบบฟอร์มคำร้องที่สำนักงานเขตพญาไท เพื่อแจ้งความประสงค์ในการกำจัดขยะที่คงเหลือจากการย้ายที่ทำการของสำนักงบประมาณจากสำนักงานเดิม (แขวงสามเสนใน)  โดยสำนักงบประมาณได้รับการติดต่อจากคุณเต๋า เจ้าหน้าที่เขต 1 ครั้ง และได้นัดดูหน้างานวันที่ 15 พ.ย. 67 ซึ่งเป็นไปด้วยความเรียบร้อย จากนั้นได้นัดวันขนขยะกับทางคุณเต๋า แต่เมื่อถึงวันนัด กลับไม่มีเจ้าหน้าที่มาแต่อย่างใด เมื่อประสานคุณเต๋าไปอีกครั้ง แต่กลับแจ้งว่า ไม่ได้นัด  ต้องรอทางคุณเต๋าโทรมาจึงจะเป็นการถือว่านัดเรียบร้อย 
    บัดนี้ สำนักงบประมาณ เห็นว่าการดำเนินการดังกล่าวได้ล่วงเลยมาเป็นเวลานานเกือบสองเดือนแล้ว และยังไม่ได้รับการติดต่อกลับแต่อย่างใด 
    จึงเรียนมาเพื่อโปรดพิจารณาและให้ความอนุเคราะห์ด้วย จะขอบคุณยิ่ง